open-index/open-wikipedia-markdown huggingface dataset:
Tietoteoreettinen anarkismi

**Tietoteoreettinen anarkismi** (*epistemologinen anarkismi*, *metodologinen anarkismi*) on tietoteoreettinen näkemys, jonka itävaltalainen tieteen filosofi Paul Feyerabend kehitti opettajansa Karl Popperista poiketen selittämään uutta metodologiaa. Hänen mielestään tiedettä ei voi rajata etukäteen käsittämään vain tietynlaisia totuuksia.

## Lähteet

## Aiheesta muualla
* Feyerabend, Paul: On Epistemological Anarchism  
* Feyerabend, Paul: Against Method – Outline of an anarchistic theory of knowledge Marxists.org
Paavo Lukander

** Paavo Lukander ** (s. 26. maaliskuuta 1961) on suomalainen kartanlukija, joka on lukenut nuotteja Toni Gardemeisterille.

Lukander on osallistunut 70 kilpailuun rallin MM-sarjassa. Ensimmäinen oli Suomen ralli 1996 ja viimeinen oli Katalonian ralli 2004. Paras sijoitus on kolmas Uuden-Seelannin rallissa 1999.

## Lähteet
Tuli ja myrkkykatko

**Tuli ja myrkkykatko** () on Diana Wynne Jonesin vuonna 1984 ilmestynyt fantasiaromaani. Romaanin tarina ammentaa erityisesti kahdesta vanhasta englantilaisesta balladista, Tam Linista ja Thomas Learmontin tarinasta.

Kirja oli Mythopoeic-palkintoehdokas vuonna 1986 ja se sai Phoenix-palkinnon kunniamaininnan vuonna 2005.

## Juoni

Kirjaa kertoo aikuisuuden kynnyksellä olevasta Pollysta, joka siivotessaan huonettaan huomaa, että hän muistaa kaksi erilaista versiota menneisyydestään. Polly yrittää saada selville, mitä hän on oikeastaan unohtanut, ja palaa mielessään kaksinkertaisten muistojen alkupisteeseen. Hän muistaa hämärästi olleensa hautajaisissa Hunsdon Housessa ollessaan kymmenenvuotias. Siellä hän tutustui mieheen nimeltä Thomas "Tom" Lynn. Tom pyysi Pollya auttamaan häntä valitsemaan kuusi valokuvaa kahdesta suuresta valokuvapinosta. Polly sekoitti osan pinojen valokuvista, joten Tom päätyi valitsemaan sellaisia kuvia, joita häntä oli kielletty ottamasta. Yksi valokuvista on nimeltään "Tuli ja myrkkykatko" ja sen Tom antoi Pollylle.

Seuraavien vuosien aikana Tom ja Polly tutustuvat toisiinsa paremmin. He lähettävät toisilleen kirjeitä, jossa kehittelevät yhteistä kertomusta salaisista alter egoistaan sankareina. Lisäksi Tom lähettää Pollylle kirjoja, joista arvelee tämän pitävän – tai, kuten myöhemmin käy ilmi, joiden lukemisen hän arvelee auttavan Pollya ymmärtämään paremmin sitä lumousverkkoa, johon Tom on sotkeutunut. Kirjoihin lukeutuvat esimerkiksi Kolme muskettisoturia, Taru sormusten herrasta -trilogia ja kokoelma vanhoja englantilaisia balladeita. Vyyhteen sotkeutuvat myös Tomin ex-vaimon, Laurelin, sukulaiset, jotka yrittävät pitää Pollyn erossa Tomista. Polly saa selville, että Laurelilla on jonkinlainen maaginen sopimus Tomin kanssa, mutta Tom ei suostunut puhumaan asiasta. Kun alkaa vaikuttaa siltä, että Polly joutuu vaaraan Tomin vuoksi, Tom yrittää katkaista heidän välinsä. 

Kirjan toisessa takautumassa kuusitoistavuotias Polly ymmärtää, että hän on aina rakastanut Tomia. Saadakseen selville mitä Tomille on tapahtunut hän käyttää apunaan taikuutta. Sen seurauksena hän päätyy näyssä takaisin Hunsdon Houselle. Hän näkee siellä Tomin lisäksi tämän ex-vaimon, Laurelin, joka valehtelee Pollylle, että Tom on kuolemaisillaan eikä halua nähdä Pollya enää koskaan. Polly lupaa unohtaa Tomin ja näky päättyy. Tähän päättyvät myös Pollyn kaksinkertaiset muistot.

Kolmen vuoden päästä Polly istuu "Tuli ja myrkkykatko" -valokuvan edessä ja ymmärtää sen olleen lahja Tomilta. Polly ymmärtää, että kaikki Tomiin liittyvät muistot on pyyhitty pois hänen elämästään. Muistot Tomista ovat pyyhkiytyneet myös kaikkien muiden hänet tunteneiden mielestä. Polly suuttuu ja vannoo löytävänsä Tomin, miehen, jota hän yhä rakastaa.

Avain arvoitukseen löytyy lopulta vanhoista kansantarinoista ja balladeista, jotka auttavat häntä selvittämään totuuden. Hänelle selviää, että Tom on solminut jonkinlaisen sopimuksen Laurelin, keijujen kuningattaren kanssa, ja on siksi vaarassa kuolla. Polly päättää pelastaa Tomin.

## Lähteet
Pickwick-kerhon jälkeenjääneet paperit

**Pickwick-kerhon jälkeenjääneet paperit** on Charles Dickensin ensimmäinen romaani. Se ilmestyi aluksi kuukausittain ilmestyneen kirjallisuuslehden jatkokertomuksena yhteensä 19 osassa vuosina 1836–1837. Kirja on yksi Dickensin suosituimmista teoksista.

Kirja kertoo herra Samuel Pickwickin perustaman seuran seikkailuista. Seura tekee iloluonteisia tutkimusmatkoja pitkin Englantia. Perustajan lisäksi seuraan kuuluu kolme jäsentä. Lisäksi päähenkilöihin kuuluvat  järkevä mutta ovela miespalvelija, tämän isä sekä seuran jäsenten kateellinen vastustaja herra Jingle. 

## Suomennokset
* 
* 

## Lähteet

## Aiheesta muualla

* The Pickwick Papers. David A. Perdue's Charles Dickens Page. 
* Pickwick-kerhon jälkeenjääneet paperit -kuunnelma Yle Areenassa
* Tatu Vaaskivi : Pickwick-kerhon paperit, Helsingin Sanomat, 31.3.1936, nro 88, s. 4, Kansalliskirjaston digitaaliset aineistot
Pinzolo

**Pinzolo** on kunta Trenton maakunnassa Alpeilla, Italiassa. Asukkaita Pinzolossa on noin 3&nbsp;000 ja pinta-alaa 69,36&nbsp;km². Pinzolo sijaitsee vuoristossa 770&nbsp;m korkeudella merenpinnasta Val Rendenan laaksossa. Kylän asukastiheys on 45&nbsp;as/km².

Pinzolossa vierailee talvisin paljon turisteja talviurheilun parissa; hiihtämässä ja laskettelemassa. Kesäisin alueella järjestetään maastopyöräilykisoja.

## Lähteet

## Aiheesta muualla

* Pinzolon kotisivu
Lincolnin tuomiokirkko

**Lincolnin tuomiokirkko** tai **Lincolnin katedraali** () on tuomiokirkko Lincolnissa Englannissa. Varhaisgoottilaista tyyliä, ja tarkemmin sen brittisuuntausta *[[early English]]ia*, edustava katedraali rakennettiin 1185–1311 ja se oli vuosina 1311–1549 maailman korkein rakennus.

## Historia
Vilhelm Valloittaja määräsi katedraalin rakennettavaksi vuonna 1072, ja nykyinen tuomiokirkko on rakennettu maanjäristyksessä tuhoutuneen tilalle.

## Lähteet

## Aiheesta muualla
*Katedraalin virallinen sivusto
Amstel Gold Race 2004

**Amstel Gold Race 2004** oli järjestyksessään 39. maantiepyöräilyn Amstel Gold Race -kilpailu. Se käytiin 251&nbsp;kilometrin reitillä Maastrichtista Valkenburgiin 18. huhtikuuta 2004.

Kilpailu alkoi aurinkoisessa säässä, voimakkaan etelätuulen puhaltaessa, ja myöhemmin päivän aikana satoi vettäkin. Erik Dekker, Johan Van Summeren ja Jan Kuyckx lähtivät irtiottoon 15&nbsp;kilometrin ajon jälkeen. He olivat 48 kilometrin kohdalla kolme minuuttia edellä pääjoukkoa, johon Dekker hetkeä myöhemmin palasi Rabobank-tallinsa määräyksestä. Van Summerenin ja Kuyckxin ero takaa-ajajiin oli parhaimmillaan, 105&nbsp;kilometrin ajon jälkeen, yhdeksän minuuttia 40 sekuntia.

Rolf Aldag ja Karsten Kroon ohittivat Bemelerbergin nousussa Kuyckxin ja hetkeä myöhemmin Van Summerenin. Pääjoukko puolestaan tavoitti Aldagin ja Kroonin 46&nbsp;kilometriä ennen maalia, pitkälti Fassa Bortolo -tallin vetotyön ansiosta.

Matthias Kessler käynnisti ratkaisevan irtioton Eyserboswegissa 20 kilometriä ennen maalia saaden mukaansa Paolo Bettinin, Michael Boogerdin, Davide Rebellinin, Peter Van Petegemin ja Danilo Di Lucan. Rebellin hyökkäsi Frombergissa, 17 kilometriä ennen maalia, päästen irti yhdessä Boogerdin kanssa. Kaksikko pysyi karkumatkalla loppuun saakka. Kilpailun päättäneessä Caubergin nousussa Rebellin ajoi edellä, kunnes Boogerd hyökkäsi 350&nbsp;metriä ennen maalia. Rebellin pystyi kuitenkin helposti ohittamaan hänet viimeisen sadan metrin aikana saavuttaen uransa kolmannen maailmancupin osakilpailuvoiton. Bettini sijoittui kolmanneksi.

## Tulokset

## Lähteet
*Kilpailuraportti www.cyclingnews.com-sivustolla
Cavedine

**Cavedine** on kunta Italiassa, Trenton maakunnassa. Kylän asukasluku on noin 2&nbsp;991 asukasta, pinta-ala 38,3&nbsp;km² ja asukastiheys 78&nbsp;as/km². Trenton kaupunkiin on Cavedinesta matkaa noin 14km koilliseen.  Naapurikuntia ovat Trento, Lasino, Dro, Cimone, Villa Lagarina ja Drena.

Cavedine sijaitsee 504&nbsp;m merenpinnan yläpuolella.

## Lähteet

## Aiheesta muualla

* Cavedinen kotisivu
Ford Seattle-ite

**Ford Seattle-ite** on polttokennoauton prototyyppi, jonka valmisti amerikkalainen Ford.

## Historia

Ford esitteli Seattle-ite -konseptimallin henkilöauton vuoden 1963 Maailmannäyttelyssä. Konsepti oli muotoilultaan äärimmäisen futuristinen, mikä oli ajalle tyypillistä. Ford vei futuristisuuden kuitenkin muotoilua pidemmälle, sillä auton voimanlähteenä oli valittavana ydinreaktori tai polttokenno, jollaista oli käytetty aiemmin lähinnä vain Apollo -avaruusaluksissa. Auto oli niin paljon aikaansa edellä, ettei kumpikaan voimanlähde ole vieläkään suuren yleisön saatavilla.

## Katso myös
* Sähkömoottori
* Honda FCX
* Nissan X-Trail FCV
* Polttokenno
* Vaihtoehtoiset energianlähteet öljylle
* GM Firebird III

## Lähteet
* Ford Seattle-ite: one of history's most significant concept cars
Craig Busch

**Craig Busch**, lempinimeltään "*The Lion Man*" (*Leijonamies*), on kissaeläinekspertti ja tv-henkilö Yhdysvalloista. Nykyään Craig asuu Uudessa-Seelannissa. Hän omisti ennen *Zion Wildlife Gardens* -nimisen suurille kissaeläimille, lähinnä leijonille ja tiikereille, tarkoitetun turvakodin.

Craig vietti nuoruutensa Utahissa vuoristoisella alueella puumien parissa. Hän kiinnostui kissaeläimistä ja haki töihin Hollywoodin elokuvastudioille eläinten käsittelijäksi.

Hän on esiintynyt muun muassa Suomessakin esitetyssä *Leijonamies*-tv-sarjassa (engl. Lion man), joka nimensä mukaisesti käsittelee leijonia.
Yhdysvaltain 7. laivasto

**Yhdysvaltain 7. laivasto** () on USPACOMin alainen merivoimien yksikkö, jonka toiminta-aluetta ovat läntinen Tyynimeri ja Intian valtameri. Sen yksiköt on sijoitettu Japaniin ja Etelä-Koreaan.

## Historia
7. laivasto perustettiin 15. maaliskuuta 1943 nimeämällä uudelleen Eteläisen Tyynenmeren osasto. Laivasto osallistui toisen maailmansodan aikana Leytenlahden ja Filippiinien taisteluihin.

Toisen maailmansodan jälkeen 1. tammikuuta 1947 laivasto sai uuden nimen ”Läntisen Tyynenmeren merivoimien joukot” (*Naval Forces Western Pacific*). 19. elokuuta 1949 – ennen Korean sodan alkua – laivaston nimeksi palautettiin U.S. Seventh Task Fleet, joka muutettiin nykymuotoon 11. helmikuuta 1950.

7. laivasto on osallistui jokaiseen merkittävään Korean sodan tapahtumaan. Sen Task Force 77:n lentotukialukselta lähetettiin ensimmäiset taisteluihin osallistuneet tukialussuihkukoneet ja se tuki maihinnousuja Inchoniin. Taistelulaivat Missouri, New Jersey, Iowa ja Wisconsin olivat vuorollaan laivaston lippulaivana Korean sodan aikana. Vietnamin sodan aikana se teki lentotukialusiskuja, antoi tulitukea laivatykistöllä ja suoritti maihinnousuja, partiointia ja tiedustelua. Vuoden 1973 laivasto raivasi miinoja Pohjois-Vietnamin rannikolta.

Irakin miehitettyä Kuwaitin 2. elokuuta 1990 presidentti George Bush määräsi laivaston tukemaan USCENTCOMin operaatioita. Operaatio Desert Shield/Desert Stormin aikana laivaston komentaja komensi suurinta osastoa sitten toisen maailmansodan, joihin kuului parhaimmillaan 130 Yhdysvaltain ja 50 liittoutuneiden alusta, mukaan lukien kuusi lentotukialusryhmää, kaksi taistelulaivaa ja 31 maihinnousualusta.

7. laivaston vahvuuteen kuuluu normaalisti 40–50 alusta, 200 lentokonetta ja 20&nbsp;000 laivaston ja merijalkaväen sotilasta. Aluksista 18 on sijoitettu etulinjan tukikohtiin Japaniin ja Guamille, loput Yhdysvaltain rannikolle noin 17 päivän matkan päähän.

## Lähteet

## Aiheesta muualla
Storm Thorgerson

**Storm Elvin Thorgerson** (1944 – 18. huhtikuuta 2013) oli brittiläinen graafikko ja valokuvaaja, joka tunnetaan suunnittelemistaan levynkansista. Hän kuului kolmen brittiläisen graafisen suunnittelijan muodostamaan Hipgnosis-ryhmään. Hänen tunnetuin teoksensa lienee Pink Floydin *[[Dark Side of the Moon]]* -albumin kansi. Muita artisteja, joille hän on suunnitellut kansia ovat muun muassa AC/DC, Led Zeppelin, Scorpions, Black Sabbath ja Genesis.

## Lähteet

## Aiheesta muualla
* Storm Thorgersonin viralliset sivut 
* Storm Thorgersonin muistokirjoitus Helsingin Sanomissa
Sfântu Gheorghe

**Sfântu Gheorghe** (vanha oikeinkirjoitus *Sfîntu Gheorghe*, , ) on kaupunki Transilvaniassa Romaniassa. Se on Covasnan piirikunnan pääkaupunki ja Transilvanian unkarilaisten tärkeimpiä keskuksia.

## Lähteet

## Aiheesta muualla
Racing Engineering

**Racing Engineering** on espanjalainen autourheilutalli. Talli kilpailee GP2 ja Espanjan Formula 3 -sarjoissa. Talli on voittanut tallien mestaruuden kuusi kertaa Espanjan F3 -sarjassa ja kuljettajien mestaruuden kaksi kertaa GP2-sarjassa ja kolme kertaa Espanjan F3-sarjassa.

## GP2-tulokset

 GP2-finaali 2011 oli GP2-kauden 2011 ulkopuolinen finaali.

## Aasian GP2 -tulokset

## Formula 2 -tulokset

## European Le Mans Series -tulokset

## Lähteet

## Aiheesta muualla
*Tallin kotisivut
Ted Husing

**Edward "Ted" Britt Husing** (27. marraskuuta 1901 Deming, New Mexico &ndash; 10. elokuuta 1962) oli  yhdysvaltalainen urheiluselostaja, ja eräs alan uranuurtajista.

Uransa radiossa Husing aloitti 1924 RCA-WJZ -asemalla voitettuaan koe-esiintymisen 619 osallistujan joukosta. Urheiluselostukset hän aloitti seuraavana vuonna, ja myöhemmin hän teki selostuksia muun muassa CBS:lle ja ABC:lle.

Ted Husingilla on tähti Hollywood Walk of Famella.

## Lähteet
Cherax

**Cherax** on etelänrapujen heimoon kuuluva äyriäissuku, joka elää Australaasian alueen sisävesissä. Suvun lajit asuvat Uuden-Guinean ja Australian alueella puroissa, järvissä ja joissa. Lajeja on noin 50.
Miercurea Ciuc

**Miercurea Ciuc** (, ) on kaupunki Transilvaniassa Romaniassa. Se on Harghitan piirikunnan pääkaupunki ja Transilvanian unkarilaisten tärkeimpiä keskuksia. Vuonna 2002 siellä oli 42&nbsp;029 asukasta, joista 82&nbsp;% unkarilaisia ja 17&nbsp;% romanialaisia. Kaupunki on virallisesti kaksikielinen.

## Kuvat

File:Magyar konzulátus.JPG|Unkari konsulaatti
File:Igazságűgyi palota 2014.JPG|Palatsi
File:Vákár Lajos műjégpálya 2014.JPG|Ice Arena
File:Erőss Zsolt Arena 2014.JPG|Sport Arena
File:Petőfi Street, Csíkszereda.jpg|Petőfi Sándor utca / Strada Petőfi Sándor


## Lähteet

## Aiheesta muualla
Music and the Spoken Word

**Music and the Spoken Word** on yhdysvaltalainen radio-ohjelma, jonka ensimmäinen jakso lähetettiin 15. heinäkuuta 1929. Se on Yhdysvaltojen pitkäikäisin yhtäjaksoisesti valtakunnallisesti lähetetty radio-ohjelma. Nykyään ohjelmaa tuottaa Bonneville Communications, ja sitä välittää yli 2&nbsp;000 radio- ja televisioasemaa. Ohjelman sisältö koostuu pääasiassa Mormonien tabernaakkelikuoron esittämästä musiikista ja hengellisestä sanomasta. Ohjelma lähetetään tavallisesti Salt Laken tabernaakkelista. *Music and the Spoken Word* nimettiin Radio Hall of Fameen vuonna 2010.

## Lähteet
Marronirapu

**Marronirapu** (*Cherax tenuimanus*) on etelänrapujen heimoon kuuluva sisävesien äyriäislaji, joka elää kapealla kaistalla Lounais-Australiassa. Ravun maku muistuttaa hummeria, muttei ole yhtä suolainen. Vuonna 1996 rapua kasvatettiin Australiassa noin 30 tonnia, ja sillä oli luksustuotteen luonne.

## Lähteet

## Aiheesta muualla
* Kasvatus
Jappirapu

**Jappirapu** (*Cherax destructor*) on etelänrapujen heimoon kuuluva äyriäislaji, joka elää Australian makeissa vesissä. Se on Australian ravuista laajimmalle levinnyt, yleisin se on Kaakkois-Australiassa, Uuden Etelä-Walesin ja Victorian alueella. Länsi-Australiassa se on ihmisen siirtämä vieraslaji, joka uhkaa siellä kotoperäisiä rapulajeja.

Jappirapu on yleensä 10-20, joskus jopa 30 senttimetrin mittainen. Lajia kasvatetaan ravinnoksi tekoaltaissa. Akvaarioissa pidetään erityistä väriltään poikkeuksellisen sinistä jappirapumuotoa.  

## Lähteet
Saipa FC

**Saipa FC** on iranilainen jalkapallojoukkue Karajin kaupungista, Teheranin provinssista. Se pelaa maansa pääsarjassa Iran Pro Leaguessa.

## Historia
Vuonna 1989 ajoneuvoja valmistava SAIPA perusti jalkapallojoukkueen. Joukkue aloitti 4. divisioonassa, josta se nousi heti 3. divisioonaan. Sarjaporrasta ylemmäs Saipa nousi taas vuonna 1991. Vielä samalla kaudella se fuusioitui toisen seuran kanssa, ja pääsi näin suoraan 1. divisioonaan. Saipa voitti 1. divisioonan heti ensimmäisellä kaudellaan ja nousi samalla Iranin pääsarjaan, joka oli silloin nimeltään Azadegan League. Heti ensimmäisellä kaudellaan 1993–94 Saipa voitti maansa mestaruuden ja Iranin Cupin. Se uusi mestaruutensa vuonna 1995. Saipa putosi kuitenkin hallitsevana mestarina takaisin 1. divisioonaan, mutta nousi takaisin pääsarjaan heti seuraavalla kaudella. Iranin mestaruuden joukkue voitti myös kaudella 2006–2007.

## Saavutukset
**Kultaa:** 1993–94, 1994–95, 2006–07

**Pronssia:** 1999–00, 2005–06

**Cupin voitto:** 1994–95

## Tunnettuja pelaajia

*  Ali Daei
*  Javad Kazemian
*  Hossein Kaebi
*  Ebrahim Mirzapour

## Valmentajat vuodesta 2006

*  Werner Lorant 2006
*  Ali Daei 2006–2008
*  Pierre Littbarski 2008
*  Reza Forusani
*  Mohammad Mayeli Kohan

## Aiheesta muualla
* Saipan viralliset sivut
Mormonien tabernaakkelikuoro

**Mormonien tabernaakkelikuoro** on yhdysvaltalainen Salt Lake Cityssä, Utahissa kotipaikkaansa pitävä kuoro. Kuoro koostuu 360 Myöhempien aikojen pyhien liikkeeseen kuuluvasta laulajasta. Kuorolla on oma radio-ohjelmansa *[[Music and the Spoken Word]]*, jota on esitetty vuodesta 1929 alkaen. Kuoro on saanut nimensä Salt Laken tabernaakkelin mukaan.

## Lähteet

## Aiheesta muualla
Sinipunarapu

**Sinipunarapu** eli **punasaksirapu** (*Cherax quadricarinatus*) on etelänrapujen heimoon kuuluva äyräislaji, joka elää Australaasian sisävesissä. Erityisen paljon sitä tavataan Australian Pohjoisterritorion ja Queenslandin alueilla, mutta sitä on myös Papua-Uusi-Guineassa. Luonnossa sen elinympäristöä ovat joet ja järvet. Sinipunarapu on hämäräaktiivinen yksineläjä, joka syö pohjalietettä ja -kariketta sekä siinä eläviä pikkueläimiä. Koiraan ja naaraan erottaa siitä, että koiraalla saksien kärjen ulkosyrjä on punainen. Enimmillään sinipunarapu voi olla 25 senttimetrin mittainen ja painaa noin 600 grammaa. Lajia syödään ja kasvatetaan ruuaksi, jolloin ne käytetään jo 35–130 grammaisina. Lisäksi sitä pidetään akvaarioissa lemmikkieläimenä.

## Lähteet

## Aiheesta muualla
* Cherax quadricarinatus  SePa-Shop. kolumbus.fi (päivitetty 2007)
Antony Hämäläinen

**Antony Hämäläinen** (28. elokuuta 1980 Hämeenlinna) on kreikkalais-suomalainen muusikko ja säveltäjä, joka asuu Yhdysvalloissa. Hän oli melodisen death metal -yhtye Slaves for Scoresin laulaja. Yhtye lopetti toimintansa loppuvuodesta 2005.

Vuodesta 2007 Hämäläinen on ollut Nightrage -yhtyeen laulajana.

## Aiheesta muualla
*Antony Hämäläisen kotisivut 
*Nightragen kotisivu
Lannistumaton laivuri

**Lannistumaton laivuri** on Sanoma Magazines Finlandin kustantama Disneyn eläinmaailman ankkasarjoja käsittelevän *[[Ankantekijät]]*-sarjan kymmenes teos. Kaikki teoksen tarinat ovat piirtäneet piirtäjät Freddy Milton ja Daan Jippes. Kirja on julkaistu syksyllä 2008.

## Tarinat
* **Henkinen kantti**
** *Caravan-calamiteiten*
** Julkaistu aiemmin Aku Ankka -lehdessä 51/1992

* **Lannistumaton laivuri**
** Julkaistu aiemmin Aku Ankka -lehdessä 24/1990 nimellä Menestysmittelö

* **Puhtaasti paras**
** *Schoonmaakspecialist*
** Julkaistu aiemmin Walt Disneyn klassikot 12 -albumissa

* **Köyhäinjuhla**
** *Het armenfestival*
** Ei julkaistu aiemmin Suomessa

* **Synttäriyllätys**
** *Opvoeders in Opspraak*
** Julkaistu Aku Ankka -lehdessä 23/2001

* **Kuusisataa tynnyrillistä kalanmaksaöljyä**
** *Liters lekkere levertraan*
** Julkaistu aiemmin Aku Ankka -lehdessä 9/2002

* **Musiikkia, maestro!**
** *Disco-ducks*
** Julkaistu aiemmin Aku Ankan karuselli -tehtävälehden numerossa 3 (1996)

* **...ja sillä siisti!**
** *Paniek om een puinhoop*
** Ei julkaistu aiemmin Suomessa

* **Hapatusta lapsille**
** *Snavelman*
** Ei julkaistu aiemmin Suomessa

* **Kultaisia unelmia**
** Ei julkaistu aiemmin Suomessa

* **Lompakon arvoitus**
** Julkaistu Aku Ankka -lehdessä 34/1994

* **Kastikemestari**
** Ei julkaistu aiemmin Suomessa

* **Sudenpennut vastaan Sysimusta**
** *Redders in de Nood*
** Ei julkaistu aiemmin Suomessa

* **Servietin tarina**
** Ei julkaistu aiemmin Suomessa

* **Oikea mies väärässä paikassa**
** Ei julkaistu aiemmin Suomessa

* **Aku Ankka vetää vertoja**
** *Toto-loper*
** Ei julkaistu aiemmin Suomessa

* **Keksijöiden piknik**
** Ei julkaistu aiemmin Suomessa

* **Aku Ankka salkunkantajana**
** Ei julkaistu aiemmin Suomessa
Mestari ja muusa

**Mestari ja muusa** on Sanoma Magazines Finlandin kustantama Disneyn eläinmaailman ankkasarjoja käsittelevän *[[Ankantekijät]]*-sarjan yhdestoista teos. Kaikki teoksen tarinat on piirtänyt Daniel Branca. Kirja on julkaistu keväällä 2009.

## Tarinat
* **Porokyydillä pohjan perukoille**
** *Reindeer Galore*
** Käsikirjoitus Lars Bergström
** Julkaistu aiemmin Aku Ankka -lehdissä 45–47/1979
* **Ruukku**
** *The Crook*
** Käsikirjoitus Tom Anderson
** *Ei julkaistu aiemmin Suomessa*
* **Ramaputran päätä etsimässä**
** *The Head of the Ra-Ma-Put-Ra*
** Käsikirjoitus Jack Sutter
** *Julkaistu aiemmin Aku Ankka -lehdissä 45–47/1981
* *'Jäljitysretki**
** ''Making Tracks''
** Käsikirjoitus Jack Sutter
** Julkaistu aiemmin Aku Ankka -lehdessä 20/1983
* **Pitkänokka-Silverin jäljillä**
** ''Long Duck Silver’s Treasure''
** Käsikirjoitus Tom Anderson
** Julkaistu aiemmin Aku Ankka -lehdissä 37–39/1983
* **Hälyttävä ratkaisu**
** ''An Alarming Development''
** Käsikirjoitus Dave Angus
** Ei julkaistu aiemmin Suomessa
* **Koiruuksia**
** ''A Dog’s Life''
** Käsikirjoitus Tom Anderson
** Ei julkaistu aiemmin Suomessa
* **Suuri limpparijahti**
** ''The Soda Chasers''
** Käsikirjoitus Donne Avenell
** Ei julkaistu aiemmin Suomessa
* **Nokan loksutusta**
** ''The Beak''
** Käsikirjoitus Jack Sutter
** Julkaistu aiemmin Aku Ankka -lehdessä 39/1985 ja Aku Ankka Ekstra -lehdessä 7/1999
* **Pankkiiri köyhyysloukussa**
** ''The Snob’s Club''
** Käsikirjoitus Donne Avenell
* **Käymme yhdessä ain...**
** ''My Way''
** Käsikirjoitus Unn Printz-Påhlson
** Julkaistu aiemmin Aku Ankka -lehdessä 42/1990
* **Uutisjahti**
** ''Good News!''
** Käsikirjoitus Tom Anderson
** Julkaistu aiemmin Aku Ankka -lehdessä 40/1994
* **Tuplateho**
** ''Two in One''
** Käsikirjoitus David Gerstein
** Julkaistu aiemmin Aku Ankka -lehdessä 39/1994
* **Kohtalokas 65**
** ''That About 65?''
** Käsikirjoitus Kari Korhonen
** Julkaistu aiemmin Aku Ankka -lehdessä 49/2001
* **Vihreän toivon jäljillä*'
** *In Quest of the Green Hope''
** Käsikirjoitus Branca & Wanda Gattino
** Julkaistu aiemmin Aku Ankka -lehdessä 17/2002
Suuret setelit (sarjakuva-albumi)

**Suuret setelit** on Ankalliskirjasto-sarjakuvakirjasarjan yhdeksäs osa. Se julkaistiin vuonna 2009. Kirjan kaikki tarinat ovat Carl Barksin käsikirjoittamia ja piirtämiä, ja kaikissa tarinoissa seikkailee Roope-setä. 

## Kirjan tarinat
*Roope-setä: Ovela Roope-setä
*Aku Ankka: Harvinaisia rahoja
*Roope-setä: Tikapuut
*Roope-setä: Onnellinen laakso
*Roope-setä: Täysinoppinut balettitanssija
*Roope-setä: Maailman toiseksi rikkain ankka
*Roope-setä: Raha-ansa
*Roope-setä: Rahalähde
*Roope-setä: Turvallinen palopurje
*Roope-setä: Kova ottelu
*Roope-setä: Karhukoplan kavalat konnat 

## Lähteet

## Aiheesta muualla
* Petri Hannini: Raha ei tuo onnea edes Roope-sedälle. Savon sanomat 24.6.2009.
* Jukka Laine: Roope Ankka rahankäyttäjänä. Kvaak.fi 17.4.2009.
Shuhei Nishida

**Shūhei Nishida** (, 21. maaliskuuta 1910 Nachikatsuura, Wakayaman prefektuuri &ndash; 13. huhtikuuta 1997) oli japanilainen seiväshyppääjä ja kaksinkertainen olympiamitalisti.

Nishida voitti seiväshypyssä olympiahopeaa sekä Los Angelesin olympialaisista 1932 että Berliinin olympialaisista 1936. Berliinissä Nishida ja toinen Japanin edustaja Sueo Ōe päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettiin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä.

## Lähteet
*http://www.waseda.jp/eng/news05/050621e.html  
*Shūhei Nishida  sports-reference.com
Bilhorod-Dnistrovskyi

**Bilhorod-Dnistrovskyi** (, ) vuoteen 1944 saakka **Akkerman** (, ) on kaupunki ja piirikeskus Ukrainan Odessan alueen Bilhorod-Dnistrovskyin piirissä, Dnestrjoen länsirannalla, Moldovan rajan ja Mustanmeren välillä. Kaupungista on aluekeskus Odessaan 89 kilometriä.

Vuonna 2021 kaupungissa asui Ukrainan tilastokeskuksen arvion mukaan 48&nbsp;197 ihmistä. Vuonna 2001 väkiluku oli 51&nbsp;890. Tuolloin väestöstä etnisesti ukrainalaisia oli 62&nbsp;%, venäläisiä 28&nbsp;%, bulgarialaisia 3,7&nbsp;%, moldovalaisia 1,9&nbsp;%; tämän lisäksi oli valkovenäläisiä, gagazeja, juutalaisia, kreikkalaisia, saksalaisia, puolalaisia, tataareja ja muita etnisiä ryhmiä. 

## Historia
Seutu on ollut asuttua pitkään. Antiikin kreikkalaiset perustivat nykyisen Bilhorodin alueelle noin vuonna 600 eaa. *Tyras*-nimisen kauppapaikan. Bysanttilaiset rakensivat kutsuivat paikkaa *Levkopoliksi*. paikalle linnoituksen ja antoivat sille nimen *Asprocastron*, joka merkitsee valkeaa linnaa. 

Vuonna 1484 ottomaanit valtasivat kaupungin; keskiajalla kaupunki kuului Osmanien valtakuntaan, ja antoivat paikalle nimen Akkerman. Vuonna 1826 kaupunki liitettiin Akkermanin sopimuksella Venäjän keisarikuntaan (muun Bessarabian tavoin). 

Osana ensimmäisen maailmansodan jälkeen itsenäiseksi julistautunutta Bessarabiaa kaupunki siirtyi vuonna 1918 Romanian alaisuuteen. Toisen maailmansodan aikana Romanian joukot valloittivat alueen kesällä 1941, ja tällöin alue kuului osana romanialaista Transnistrian kuvernementtia. Puna-armeija valloitti alueen keväällä 1944, ja sodan jälkeen alue liitettiin osaksi Ukrainan neuvostotasavaltaa (1940) ja Neuvostoliittoa. Neuvostoliiton hajottua kaupunki on kuulunut itsenäiseen Ukrainaan.


Tiedosto:Собор Спасо-Преображенський (Свято-Вознесенський) - вид з БПЛА.jpg|Bilhorod-Dnistrovskyin katedraali.
Tiedosto:Bilhorod Dnistrovskyi.jpg|Akkermanin linnoitus.
Tiedosto:Bilhorod-Dnistrovskyi Railway Station.jpg|Bilhorod-Dnistrovskyin rautatieasemaa edustoineen.
Tiedosto:P1440086 Особняк Феміліді.jpg|Paikallismuseon rakennus Bilhorod-Dnistrovskyissä.
Tiedosto:Dniester-Tsaregradsky-duct-4.jpg|Bilhorod-Dnistrovskyin satamaa.

## Lähteet

## Aiheesta muualla
El Gòtic

**El Gòtic** (usein myös **Barri Gòtic**) on Barcelonan vanhan kaupungin keskus. Se sijaitsee Ciutat Vellan hallintoalueella. Alueella on paljon keskiaikaisia rakennuksia, ja jäljellä on myös jäänteitä Rooman valtakunnan aikaisista rakennelmista. Monet kaupungin hallinnollisista rakennuksista sijaitsevat Barri Gòticissa.

## Lähteet

## Aiheesta muualla
Pimeyden vasen käsi

**Pimeyden vasen käsi** () on yhdysvaltalaisen kirjailijan Ursula K. Le Guinin tieteisromaani vuodelta 1969. *Pimeyden vasen käsi* oli Le Guinin läpimurtoromaani, ja se voitti muun muassa tunnetut tieteiskirjallisuuden Nebula- ja Hugo-palkinnot vuonna 1970. 
Suomeksi teoksen käänsi Kalevi Nyytäjä ja kustansi WSOY vuonna 1976. 

*Pimeyden vasen käsi* on osa Le Guinin Hain-sarjaa. Teos kertoo Genly Ai -nimisestä miehestä, joka saapuu Gethen (= Talvi)-nimiselle planeetalle neuvotellakseen sen ja edustamansa galaktisen liiton välisestä yhteistyöstä, mutta joka joutuu kuitenkin pian keskelle Gethenin poliittista valtapeliä.

## Juoni
Ensin avosylin vastaanotettu Genly joutuu tietämättään mukaan Gethenin kahden valtakunnan väliseen kilpailuun. Hän joutuu pakenemaan Karhiden valtiosta naapurimaahan Orgoreyhin vain tullakseen vangituksi. Genly joutuu pakkotyöleirille, jossa hänet pelastaa varmalta kuolemalta Estraven, Karhiden entinen pääministeri. Kaksikko lähtee uuvuttavalle pakomatkalle planeetan jäätikön poikki. Vaelluksen aikana Genly pohtii muun muassa politiikkaa ja sukupuolta sekä yleensäkin dualismia.

Erikoisena taustatekijänä on Gethen-planeetan ihmisten kaksineuvoisuus. Kolme neljäsosaa ajastaan he ovat seksuaalisesti passiivisessa *somer*-tilassa, kunnes säännöllisin välein alkaa *kemmer* eli seksuaalisesti aktiivinen vaihe. Jos sen aikana ei tapahdu hedelmöittymistä, vaiheen päättyessä palataan *someriin*. Jos taas hedelmöittyminen tapahtuu, kyseinen getheniläinen jää naiseksi yhdeksän kuukautta kestävän raskauden, synnytyksen ja kolme vuotta kestävän sylilapsivaiheen ajaksi. Sukupuoliroolista ei yleensä tule totunnaista tapaa eli monen lapsen isä voi olla myös vielä useamman lapsen äiti.

Kemmer voidaan estää lääkityksellä ja rangaistusvangeille tehdäänkin yleensä näin. Seuraukset ovat tosin vakavia.

## Teemoja
Pace Universityn professorin Rebecca Rassin mukaan kirjassa käsitellään muun muassa matkaa eri näkökulmista; perinteinen matkan määritelmä korvautuu päähenkilöiden sisäisellä muutoksella ja kypsymisellä, matkalla omaan itseen ja toiseuteen.

Rakkaus on yksi kirjan keskeisistä teemoista. Kirjassa kuvataan monin tavoin mahdotonta rakkautta. Tähän teemaan liittyy myös itsen ja toisen kokeminen, ja toisen muutos osaksi omaa itseä. Kirjan keskeisimmät henkilöt, Genly Ai ja Estraven, ovat kaikin tavoin erilaiset. Genly joutuukin kokemaan ja oppimaan paljon, ennen kuin hän pystyy hyväksymään Estravenin vertaisekseen. Tavallaan Le Guin määrittelee kirjassa uuden tavan rakastaa, tavan joka ei vaadi fyysistä yhtymistä, vaan toisen olennon täydellistä hyväksymistä omana itsenään. Kaksineuvoisuuden myötä sukupuoli ja sukupuolen kokeminen nousee myös tärkeäksi teemaksi.

Rass pitää Le Guinin ideaa kaksineuvoisista Getheniläisistä metaforana harmoniasta ja yhdentymisestä. Näkökulma ilmentää taolaisuuden käsitystä maailmasta. Kirjan tarinassa ponnistellaan kohti henkilökohtaisen, valtiollisen ja kosmisen harmonian löytämistä.

## Lähteet

## Aiheesta muualla
* Josh Wimmer: The truth is self-evident: Ursula Le Guin’s Left Hand of Darkness isn’t about genders. Io9.com 5.6.2010. 
* Pimeyden vasen käsi Kirjasampo.fi:ssä
Muhniemi

**Muhniemi** on maalaiskylä ja tilastoalue Kouvolassa. Muhniemellä on asukkaita 700. Kylä kuului aikaisemmin Anjalankosken kaupunkiin ennen sen lakkauttamista vuonna 2009, ja ennen vuotta 1975 Anjalan kuntaan. Muhniemellä oli kyläkauppa ja oli jääkiekkokaukalo sekä katuvalot. Muita merkittäviä paikkoja on Muhniemen hautausmaa sekä Wredebyn lentokenttä. Muhniemen kylän eteläpuolella, tilastoalueen eteläosassa sijaitsee Ahvion kylä. Muhniemen postinumeroalueen (46960 Muhniemi) väkiluku oli 305 vuonna 2024.

Muhniemen tilastoalue sijaitsee Myllykosken ja Inkeroisten hallinnollisten kaupunginosien alueella.

## Kylät
*Muhniemi
**Wredeby
**Korvenkylä
**Junkkari
*Ahvio 
**Peräkylä 
*Pitkäoja 
**Luosa
*Retkussuo
*Sulento
**Kaukasuo
**Kurensuo

## Lähteet
Texas Rangers (elokuva)

**Texas Rangers** on Steve Minerin ohjaama western-elokuva vuodelta 2001. Elokuva kertoo Texasin osavaltiossa Yhdysvaltain sisällissodan jälkeen toimineista *rangereista*, jotka pyrkivät ottamaan kiinni alueella toimineita rikollisia.

## Rooleissa
Junkkari (kylä)

**Junkkari** on kylä Kouvolan kaupungissa Junkkarinjärven rannalla. Junkkarissa sijaitsee Natura 2000 -alueeksi määritelty Junkkarinvuori. Junkkarissa on myös Junkkarin ulkoilumaja, joka on Anjalan kaupunginosan latuverkoston keskipiste. Junkkarinvuoren alapuolella sijaitsee Junkkarinjärvi, joka on kesämökkeily- ja virkistyskohde.

Junkkarinvuorella voi harrastaa luonnonratakelkkailua ja ulkoilua polkuverkoston myötä.
Visayas

**Visayas** on yksi Filippiinien kolmesta saariryhmästä. Se sijaitsee Luzonin ja Mindanaon saariryhmien välissä. Visayasiin kuuluu seitsemän suurempaa ja saatoja pieniä saaria. Saarten korkein kohta on Kanlaon (2&nbsp;345&nbsp;m). Alueen suurin kaupunki on Cebu City. Saariryhmän pinta-ala on 57&nbsp;728&nbsp;km² ja asukasluku noin 20&nbsp;500&nbsp;000 asukasta (2020).

Pääsaaret ovat:
* Bohol
* Cebu
* Leyte
* Masbate
* Negros
* Panay
* Samar

## Hallinnollinen jako
Visayas jaetaan hallinnollisesti kolmeen alueeseen: Keski-Visayas, Itä-Visayas ja Länsi-Visayas. Alueet jaetaan provinsseihin, joita on 16.

### [[Länsi-Visayas]] (alue VI)
Länsi-Visayasin merkittävimmät saaret ovat Panay ja läntinen osa Negrosista. Suosittu matkailukohde on Boracayn saari. Alueen pääkaupunki on Iloilo City. Länsi-Visayasin pinta-ala on 20&nbsp;614&nbsp;km² ja väkiluku noin 7,9 miljoonaa (2020).
Alueen provinssit ovat:

* Aklan
* Antique
* Capiz
* Guimaras
* Iloilo
* Negros Occidental

### [[Keski-Visayas]] (alue VII)
Keski-Visayasin merkittävimmät saaret ovat Cebu, Bohol ja itäinen osa Negrosia. Alueen pääkaupunki on Cebu City. Keski-Visayasin pinta-ala on 15&nbsp;875&nbsp;km² ja väkiluku noin 8,1 miljoonaa (2020).
Keski-Visayasin provinssit ovat:

* Bohol
* Cebu
* Negros Oriental
* Siquijor

### [[Itä-Visayas]] (alue VIII)
Itä-Visayasin merkittävimmät saaret ovat Leyte ja Samar. Alueen pääkaupunki on Tacloban. Itä-Visayasin pinta-ala on 23&nbsp;432&nbsp;km² ja väkkiluku noin 4,5 miljoonaa (2020).
Alueen provinssit ovat:
* Biliran
* Leyte
* Etelä-Leyte
* Itä-Samar
* Pohjois-Samar
* Samar

## Lähteet

## Aiheesta muualla
Bromietaani

**Bromietaani** eli **etyylibromidi** (C2H5Br) on haloalkaaneihin kuuluva orgaaninen yhdiste. Ainetta käytetään jäähdytysaineena sekä kemianteollisuudessa yhdisteiden etylaatiossa ja liuottimena. Aiemmin sitä käytettiin myös ihmisen nukutusaineena. Bromietaania esiintyy luonnostaan ilmakehässä ja merivedessä mahdollisesti merilevien tuottamana.

## Ominaisuudet
Huoneenlämpötilassa bromietaani on väritön neste, jolla on eetterimäinen haju sekä maku. Aine reagoi hyvin vahvasti emäksien ja hapettimien sekä muutamien metallien kuten alumiinin ja sinkin kanssa.

## Valmistus
Bromietaania voidaan valmistaa liittymisreaktiolla. Reaktiossa vetybromidi reagoi eteenin kanssa, jolloin muodostuu bromietaania.
:CH2=CH2 + HBr → C2H5Br

Lisäksi bromietaania on mahdollista valmistaa etanolista ja vetybromidin ja rikkihapon seoksesta.

## Käyttö orgaanisessa synteesissä
Bromietaania käytetään yhdisteiden etyloinnissa. Aineen avulla voidaan muuntaa muun muassa karboksylaattisuolat estereiksi.

Bromietaanin ja ammoniakin vesiliuoksen reagoiminen tuottaa etyyliamiinia. Etyyliamiini voi reagoida edelleen ammoniakin kanssa muodostaen di- ja trietyyliamiinia.

## Turvallisuus
Bromietaanin hengittäminen aiheuttaa uneliaisuutta ja pahimmillaan tajuttomuuden. Lisäksi suurille pitoisuuksille altistuminen voi aiheuttaa vaurioita keskushermostossa. Aineen on todettu aiheuttavan kohtusyöpää hiirinaaraissa, mutta aineen mahdollisesta karsinogeenisestä vaikutuksesta ihmiseen ei ole varmuutta.

## Lähteet

## Aiheesta muualla
*Bromietaanin käyttöturvallisuustiedote, Sigma Aldrich, viitattu 26.12.2014.
Jouni Aalto

**Jouni Aalto** (s. 3. lokakuuta 1988 Tampere) on suomalainen jääkiekkopuolustaja, joka pelaa Suomi-sarja -joukkue Kooveessa. Hän on pelityyliltään peruspuolustaja ja osaa pelata hyvin molempiin suuntiin.
## Ura
**Jouni Aalto** on Tampereen Ilveksen kasvatti. Hän pelasi joukkueessa koko junioriuransa ja voitti B-nuorten mestaruuden vuonna 2006. Aalto teki SM-liigadebyyttinsä 14. lokakuuta 2008 ottelussa Rauman Lukkoa vastaan. Hän pelasi SM-liigassa kauden 2008–2009 aikana seitsemän runkosarja- ja yhden playoff-ottelun ilman tehopisteitä. Aalto oli tehoilla 3+9=12 Ilveksen A-nuorten tehokkain puolustaja. Hän teki huhtikuussa 2009 vuoden mittaisen liigasopimuksen Ilveksen kanssa.

Kauden 2009–2010 Aalto pelasi lähes kokonaan lainalla Mestis-joukkue Lempäälän Kisassa. Hän edusti Ilvestä yhdessä SM-liigan ottelussa sekä yhdessä A-nuorten SM-liigan ottelussa. Aalto teki LeKissä 37 runkosarjaottelussa kaksi syöttöpistettä ja kevään 2010 pudotuspeleissä syntyi kahdeksassa ottelussa tehot 1+2=3. LeKi sijoittui neljänneksi hävittyään pronssiottelussa KooKoolle lukemin 4–2.

Elokuussa 2010 Aalto lähti opiskelemaan Vaasaan ja hän teki samalla vuoden mittaisen sopimuksen Vaasan Sportin kanssa. Joulukuussa 2010 Aalto kävi kahden ottelun lainalla Suomi-sarjajoukkue Kokkolan Hermeksessä. Keväällä 2011 hän voitti Sportissa Mestiksen mestaruuden.

Kesällä 2011 Aalto voitti rullakiekon Suomen mestaruuden tamperelaisen Koovee Rollersin paidassa ja edusti Suomea lajin MM-kisoissa. Vuonna 2012 Aalto sai värisuoran voittamalla MM-pronssia, SM-hopeaa ja Major League Roller Hockey Europen järjestämän seurajoukkueiden Summer Cupin. Summer Cupissa Aalto valittiin turnauksen tähdistökentälliseen.

## Tilastot

## Lähteet
*
*
*
*
*Jouni Aalto SM-Liigan Sivuilla 

### Viitteet
Bhabhan sironta

**Bhabhan** sironta on prosessi, jossa elektroni ja positroni siroavat

:e^- e^+ \rightarrow e^- e^+.

Bhabhan sironnassa sekä alku- että lopputilan hiukkaset ovat elektroni ja positroni. Sironta on nimetty Homi Jehangir Bhabhan mukaisesti.

Kvanttisähködynamiikassa (QED) Bhabhan sironnan alimmalle kertaluvulle kaksi erilaista Feynmanin diagrammia. S-kanavan diagrammissa elektroni ja positroni annihiloituvat ja syntyy fotoni, joka siroaa takaisin elektroniksi ja positroniksi. T-kanavan diagrammissa toinen hiukkasista emittoi ja toinen absorboi fotonin, jolloin siis elektroni ja positroni eivät muutu toisikseen, vaan pysyvät samana.

Sähköheikossa teoriassa Bhabhan sironnalle alimman kertaluvun Feynmanin diagrammit ovat muutoin samanlaiset kuin QED:ssä, mutta sironnassa esiintyvänä mittabosonina on Z-bosoni eikä fotoni.

Bhabhan sirontaa käytetään luminositeetin mittaamiseen LEP:ssä.

## Katso myös
*Møllerin sironta

## Lähteet
Oranssiviikunakaija

**Oranssiviikunakaija** (*Cyclopsitta gulielmitertii,* aiemmin *Opopsitta gulielmitertii*, joskus myös *Nannopsittacus gulielmitertii*) on Papua-Uudessa-Guineassa elävä kaijalaji.

## Koko ja ulkonäkö

Oranssiviikunakaija on noin 13&nbsp;cm pitkä ja painaa 28–35&nbsp;g. Lajista tunnettiin aiemmin seitsemän alalajia, mutta nykyään kun naamioviikunakaija ja täpläviikunakaija on eritelty omiksi lajeikseen, oranssiviikunakaijalla ei ole enää alalajeja.

Sen höyhenpuku on yleensä selkäpuolelta vihreä tai vihertävänruskea ja vatsapuolelta kellanvihreä. Koiras ja naaras ovat huomattavan eri väriset. Vain koiraalla on oranssi rinta.

## Esiintyminen
Oranssiviikunakaija elää Papua-Uusi-Guinean rannikoilla ja lähisaarilla sekä Salawatissa ja Arussa. Sen populaatio on kooltaan yli 100&nbsp;000 yksilöä ja elinympäristön laajuus on 50&nbsp;000–100&nbsp;000 neliökilometriä.

Linnut liikkuvat tavallisesti pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä.

## Elinympäristö
Laji elää sademetsissä ja soistuneissa metsissä, myös muunlaisissa metsäympäristöissä tavallisesti alle 500&nbsp;m:n korkeudella merenpinnasta.

## Lisääntyminen
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on yleensä kaksi ja haudonta-aika 18–21&nbsp;päivää. Poikaset jättävät pesän 40–55&nbsp;päivän ikäisinä.

## Ravinto
Oranssiviikunakaija syö ainakin hedelmiä, ennen kaikkea viikunoiden siemeniä, sekä kukkien mettä ja mahdollisesti myös hyönteisiä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet

## Aiheesta muualla
* Video
Kim Rantala

**Kim Tapani Rantala** (tunnetaan myös nimellä **Kasio Rantala**) (s. 1971) on suomalainen kosketinsoittaja. Hän on soittanut Ma Baker's Soul Factory   Bomfunk MC’s, Amorphis, Giant Robot, Nuspirit Helsinki, Reino & The Rhinos, The Five Corners Quintet ja Jätkäjätkät -yhtyeissä sekä myös Jonna Tervomaan ja Sami Saaren yhtyeissä.

Rantala toimii 3rd Rail Musicilla tuottajana. Hän vastaa miksauksesta, biiteistä ja masteroinnista.

## Diskografia
### Ma Baker's Soul Factory
* Ma Baker's Soul Factory (EP) (1995)

### Amorphis
* Elegy (1996)
* My Kantele (EP) (1997)

### Giant Robot
* Crushing You with Style (1999)
* Helsinki Rock City (EP) (1999)
* Superweekend (2002)
* Domesticity (2004)
* 1. erä (2008)

### Nuspirit Helsinki
* Nuspirit Helsinki (2002)

### The Five Corners Quartet
* Cornerstones EP (2005)
* Chasin' The Jazz Gone By (2005)

### Reino & The Rhinos
* Tähän tyyliin (2008)
* Nuoret Silvet EP (2009)

### Jätkäjätkät
* Ykstoist ykstoist (2010)
* Jatkojatkot (2011)
* Marian sairaala (2013)
* Norsun selässä (2025)

### Octoploid
* Beyond the Aeons (2024)

## Lähteet

## Aiheesta muualla
Viikunakaija

**Viikunakaija** (*Cyclopsitta diophthalma*) on pienikokoinen oseanialainen kaijalaji. Lajin entinen tieteellinen sukunimi oli *Opopsitta* ja entinen lajinimi **siniviikunakaija**.

## Koko ja ulkonäkö

Viikunakaija on 13–16&nbsp;cm pitkä ja painaa 42–55&nbsp;g. Lajista tunnetaan seitsemän alalajia ja muotojen välillä on värieroja. Sen höyhenpuku on pääosin vihreä, vatsapuolelta vaaleampi. Päässä ja kurkussa on punaista, sinistä ja mustaa kuviointia. Nokka on harmaa ja kärjestä musta, iiris tummanruskea ja koivet vihertävänharmaat. Sukupuolet eroavat pään kuvioinnin perusteella siten että naaraalta enimmäkseen puuttuu punainen väri. Nuori lintu muistuttaa naarasta.

Linnut liikkuvat tavallisesti pareittain tai pienissä muutaman yksilön parvissa puiden latvustoissa. Ruokaillessaan ne ovat hiljaisia ja vaikeasti havaittavia, mutta lennellessään ne päästävät kuuluvia kutsuääniä. Yöksi ne kokoontuvat tiettyihin yöpymispuihin, joissa voi yöpyä pari sataa yksilöä.

## Esiintyminen
Viikunakaija elää Papua-Uusi-Guineassa, ei kuitenkaan sisämaan korkeimmassa vuoristossa, ja lähisaarilla sekä paikoin Australian itä- ja koillisosissa. Sen populaatio on kooltaan noin 100&nbsp;000 yksilöä ja elinympäristön laajuus on 50&nbsp;000–100&nbsp;000 neliökilometriä. Australialainen alalaji *coxeni* on äärimmäisen uhanalainen.

## Elinympäristö
Laji elää alavien maiden sademetsissä ja myös muunlaisissa metsäympäristöissä alle 1&nbsp;600&nbsp;m:n korkeudella merenpinnasta.

## Lisääntyminen
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puussa olevassa kolossa. Munia on kaksi ja haudonta-aika on 21&nbsp;päivää. Poikaset jättävät pesän 27–52&nbsp;päivän ikäisinä.

## Ravinto
Viikunakaija syö ainakin hedelmiä, ennen kaikkea viikunoiden siemeniä, sekä kukkien mettä, sieniä, jäkälää ja hyönteisten toukkia.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet
Gorgonops

**Gorgonops** (nimen merkitys: *”gorgonkasvo”*) on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella. Sukuun kuuluu nykykäsityksen mukaan kuusi lajia, mutta niistä vain yksi, *Gorgonops torvus*, tunnetaan hyvin. Tämän lisäksi se on ensimmäisiä tieteelle kuvattuja nisäkkäitä edeltäneitä terapsideja. *Gorgonopsin* fossiileja on löydetty Afrikasta, erityisesti Etelä-Afrikasta.

## Ominaisuudet

*Gorgonops* oli keskikokoinen Gorgonopsian jäsen; se oli 1,2 metriä pitkä, ja sen kallon pituus on noin 22 cm. *Gorgonopsilla* oli muiden Gorgonopsian jäsenten tavoin pitkät ns. sapelihampaat. Jotkut tutkijat ovat väittäneet *Gogonopsin* olleen tasalämpöinen, mutta teoriaa ei ole kyetty todistamaan.

## Saaliit
*Gorgonops* saalisti todennäköisesti dikynodontteja ja matelijoita, joiden kanssa se jakoi elinympäristönsä. Kivettyneistä ulosteista koproliiteistä, jota ovat todennäköisesti *Gorgonopsin* tai *[[Aelurognathus]]in* jäljiltä, on löydetty eläinten jäänteitä, jotka mitä todennäköisimmin kuuluvat nopeasti kasvaneille dikynodonteille ja hitaasti kasvaneille matelijoille.

## Lähteet
Enemmän kuin koko tuotanto

__NOTOC__
**Enemmän kuin koko tuotanto** on punkyhtye Sensuurin kokoelmalevy, joka julkaistiin 29. huhtikuuta 2009. Kokoelma sisältää yhtyeen koko levytetyn tuotannon, eli *[[Hulinaa]]*-albumin, kaikki singlet, alkuperäisdemot sekä aiemmin julkaisemattoman kappaleen "Tänään ja huomenna".

## Kappaleet
# Termiitti
# Mikä on muotii
# Ydinvoimaa
# Tulevaisuus on sensuroitu
# Raskas rock
# Fiilis puuttuu
# 682226
# Kirjoitan seinään
# Rock politiikkaa vastaan
# Idiootti
# Maksat sen vielä
# Hulinaa
# Kirjoitan seinään
# Olet sokea
# Kaupunki nukkuu
# Katurock (ei kuole koskaan)
# Hengissä läpi Helsingin
# Kesäduuni blues
# Vaarallinen rakkaus
# Goodnight N.Y.C.
# Kentucky Gentleman
# Mitä mä haluun?
# Olen punk
# Kirjoitan seinään
# U.S.A.
# Back In the USSR
# Tänään ja huomenna

## Arvostelut
* Soundi: 

## Lähteet
* Albumi Poko Rekordsin sivuilla
* Poko Rekordsin uutisointi aiheesta

### Viitteet
.ug

**.ug** on Ugandan Internet-maakoodi verkkotunnuksia varten. Tunnus otettiin käyttöön vuonna 1995 ja sitä sponsoroi Uganda Online.

## Toisen asteen aliverkkotunnukset

Perinteisesti rekisteröinnit tehdään seuraavien toisen asteen aliverkkotunnusten alle:
* .co.ug - kaupalliset yhteisöt
* .ac.ug - oppilaitokset
* .sc.ug - oppilaitokset
* .go.ug - hallitus ja hallituksen alla toimivat itsenäiset viranomaiset
* .ne.ug - verkkopalveluiden tarjoaja
* .or.ug - ei-kaupalliset yhteisöt
* .org.ug - 

Tällä hetkellä rekisteröinnit tehdään suoraan toiselle asteelle.

## Lähteet

## Aiheesta muualla
* IANA.ug
Alexz Johnson

**Alexzandra Spencer Johnson** (s. 4. marraskuuta 1986) on kanadalainen näyttelijä, laulaja ja lauluntekijä. Hän on parhaiten tunnettu Gemini Awardin voittajaroolista Jude Harrisonina teinidraamasarjassa *[[Hetkessä tähdeksi]]* ja sarjan neljällä soundtrackilla laulamisesta. Alexz on ollut ehdolla Gemini Awardissa kolmesti ja hän voitti Geminin lokakuussa 2008. Hän on myös tunnettu rooleistaan *[[Final Destination – viimeinen määränpää 3]]:ssa* ja *[[So Weird]]issa* ja vierailustaan *[[Smallville]]ssä*.

## Biografia

Johnson syntyi Brittiläisen Kolumbian New Westminsterissä. Hän oli kuudes kymmenlapsisen perheen lapsista. Hänen siskonsa Jana on näyttelijä ja veli Brendan on muusikko.

Kolmevuotiaana hän aloitti laulamisen ensin perheelleen ja kuusivuotiaana Johnson meni ensimmäisille laulutunneilleen. Yksitoistavuotiaana Johnson voitti laulukilpailun, jonka palkintona oli laulaa Kanadan kansallislaulu paikallisessa televisiossa. Kun Johnson oli kolmentoista hän osallistui Disney-sarja So weirdin koekuvauksiin, jossa haettiin sarjan viimeiselle kaudelle päähenkilöä, joka osaisi myös laulaa.

Johnson sai roolin Anniena. Hän innostui myös kirjoittamaan lauluja roolihahmolleen. Sarjan lopettamisen jälkeen Alexz jatkoi laulujen kirjoittamista ja vuonna 2002 parin näyttelemistyön jälkeen hän keskittyi musiikin tekemiseen.

Vuonna 2004 Johnson lähetti televisiosarja in tekijöille videonauhan heidän uuden sarjansa *[[Hetkessä tähdeksi]]* pääroolia varten. Ensimmäinen video nauha, jonka ohjelman tuottaja Stephen Stohn näki oli Alexz'in ja hän oli varma siitä, että tämä on se tyttö, jota he etsivät. Alexz nappasi roolin Judena ja hän lauloi lauluja kaikissa ohjelman neljässä soundtrackissä ja hän kirjoitti viisi kappaletta 1–2 kauden soudrackeille, mutta 3–4 kauden soudrackeille hän ei kirjoittanut kappaleita, koska hänen piti kirjoittaa soolo albumiaan varten kappaleita.

Vuonna 2006 Johnson sai roolin kauhuelokuvasta *[[Viimeinen määränpää 3]]* ja vuonna 2007 hän näytteli Devil's Diary nimisessä elokuvassa. Vuonna 2008 *Hetkessä tähdeksi* -sarja loppui ja Johnson alkoi levyttää sooloalbumiaan, joka ilmestyi vuonna 2010.

## Diskografia
### Studioalbumit
*2009 Running With The Devil (Ei julkaistu)
*2010: Voodoo
*2017: A Stranger Time
*2020: Still Alive

### Kokoelmalevyt

*2006: Songs from Instant Star 
*2006: Songs from Instant Star Two
*2007: Songs from Instant Star Three
*2008: Songs from Instant Star Four
*2008: Songs from Instant Star Four
*2009: Instant Star: Greatest Hits

### Singlet
*2005: Waste my Time 
*2005: Time To Be Your 21 
*2005: Let Me Fall 
*2005: Temporary Insanity
*2005: That Girl  
*2005: Pick up the Pieces 
*2006: 24 Hours 
*2006: How Strong Do You Think I Am
*2007: I Don't Know If I Should Stay

## Filmografia
### Elokuvat

### Televisiosarjat

## Lähteet

## Aiheesta muualla

* Virallinen sivusto 
* 
*
.sv

**.sv** on El Salvadorin Internet-maakoodi verkkotunnuksia varten. Tunnus otettiin käyttöön vuonna 1994 ja sitä hallinnoi ja sponsoroi SVNet.

**Alidomainit:**

* edu.sv: Opetustarkoitukset
* gob.sv: Hallituksen laitokset
* com.sv: Kaupalliseen tarkoitukseen
* org.sv: Tuottoa tekemättömät organisaatiot
* red.sv: 

## Lähteet

## Aiheesta muualla
* IANA:n whois -tiedot tunnuksesta 
* .sv -domainin rekisteröinti organisaatio